Texasi kopó

> Kicsit magamra emlékeztet...
>
> Fear Gallagher

Az Texasi kopó egy megtörtént esemény a Los Santosi chapter vonatkozásában.

## Cowboy, de mégsem Arthur Morgan

Colt 2022 végéhez közeledve, három év rács mögötti élet után, végre szabad emberként léphetett ki a börtön ajtaján. A benti élet nem keserítette meg annyira, mint ami végül kint várta őt. Felesége beadta a válópert és mind a két kislányát el akarta tőle venni, így az összetört texasi Los Santos pöcegödrében próbál kicsit kikapcsolódni, ahol egy pár véletlen folytán beszélgetésbe kezd a DBMC tagjaival.

A jól indult kapcsolat végül gyorsan vakvágányra ért, Colt stílusát, megjelenését és egész jellemét a klubon belül többen már az eleje óta nem tudták befogadni, míg Fear kissé a szárnyai alá vette. David már az eleje óta, nem ismerve a cowboy családi hátterét, folyamatosan nőverőnek nevezte és élből taszította minden közeledését. Sokat nem segített az sem, hogy amikor pont kettesben beszélgetett Ty és David, pofátlanul állított oda és kezdte el mesélni a saját dolgait.

A DBMC novemberben ismét szervezett egy ketrecharcot, ahol a nevezők között ott volt Colt is és a koedukált verseny első körében pont egy női versenyzőt vert meg, nem túl visszafogottan. A kör után végül a klub rezidens skótjával, Keegan-el is összeütött, ahol végül az ő haragját is magára szította.

Végül hosszas tapogatózás után, de legfőképpen az elnök közbejárásával Colt a Litlle Belfast-ban kapott munka lehetőséget és a klubon belül ellene undorral fellépő egyének is próbálták magukat türtőztetni.

## Fokozódó feszültség

Colt az egyik nap beszélgetésbe került Nancy Myers-el, Ty akkori párjával, aki áthívta magához a texasit. Végül ott a híresztelések szerint, majdnem közelebb kerültek egymáshoz a kelleténél, de az utolsó másodpercben Colt otthagyta a lányt és távozott. Az esetről végül mindent elmondott Ty-nak, kicsit úgy előadva a történetet, hogy ő hősként lépett le egy ilyen csábításból.

Nancy és Ty kapcsolatában ez volt az utolsó koporsószög és a Colt felé érzett undor átváltott kis ideig haraggá. Párszor odáig fajult a dolog, hogy majdnem egymásnak ugrott a két fél, sőt egyszer Colt még ki is hívta Ty-t, hogy nyugodtan üsse fel az állát, de nem történt meg a bizonyos verekedés.

## "Inkább mi törjünk be, mint a latin utcakölykök"

David az egyik nap még a Belfast nyitása előtt be akart ülni, nyugodtan eliszogatni pár üveg sört, de Ty, akinek a klubon belül kulcsa volt a helyhez éppen Vegas-ban, a nomádoknál tárgyalt. Zandert megcsörgetve végül kiderült, hogy kulcsa Colt-nak is van a helyhez, de a srác lakhelyét a VP. nem ismerte, így a többiek segítségét kérte.

A terv az volt, hogy simán elkérik a kulcsot és ha úgy adódik a helyzet kicsit megviccelik a Cowboy-t. Végül Fear El Burro-i háza előtt várta David az érkező Keegan-t és Ehane-t. Velük együtt Zander elmondása alapján keresték meg a kiszemelt "áldozat" lakhelyét, ami utólag nem is volt nehéz. A ház előtt ott állt a nagy méretű Pickup Truck amit Colt használt, amire Ehane jegyezte meg, hogy egyértelmű, hogy texasi, szóval kell neki egy ilyen, illetve ott parkolt a motor is, amire pedig David tett megjegyzéseket.

Az ajtónál végül többször is kopogtak, de a ház lakója nem nyitott ajtót, igaz nem is kellett neki, mivel egy kilincsre való rápróbálkozás során az ajtó kinyílt, így a három bandita, mint a szellő lépett be a srác otthonába. Átnézték a szobákat, de nem találtak otthon semmit, majd a hütőből elővettek pár sört és a konyhában kezdtek el iszogatni. A sörözés közben megérkezett Zander is, aki szintén kiszolgálta magát, majd átlibbentek a nappaliba és ott folytatták a társalgást, miközben a Viking telefonon felvette a kapcsolatot Colt-al.

Végül egy bő tíz perc után megérkezett a saját házához a texasi hős és teljesen megrendülve, kissé agresszívan konstatálta, hogy négy motoros, nem csak, hogy betört a házába, de még a söreit is lerabolták.

## Kabaré

Végül Colt leült és elkezdte kifaggatni a srácokat a céljukról, amire David készségesen, csak elmondta az eredeti szándékot és elkérte tőle a Belfast kulcsát. Az addigra már a robbanás határán lévő Colt, viszont máshogy gondolta a dolgokat és csak úgy volt hajlandó kinyitni a kocsmát, hogy a kulcs nála van, ami persze nem tetszett az alelnöknek.

A nappali két oldalán így elkezdődött egy passzív agresszív szócsata. Colt nagyon próbált kiállni azért, hogy a Fear által rábízott helyet, csak is ő nyitja ki, míg a banditák egyre jobban kezdtek fellépni azon dolog mellett, hogy már pedig azzal a kulccsal, ma nem Colt fog kinyitni.

> Figyelj, most ideadod azt a kulcsot, vagy felállok és beleverem a fejedet ebbe az üvegasztalba, itt előttem!
>
> David Johnstone

Nagy nehezen felismerte a helyzetet a Cowboy és David elé úgy dobta oda a kulcsot, mint Grapeseedi paraszt a maradékot a disznók elé. Keegan ekkor már, majdnem nekiugrott, de kis csillapodás után, végül elhagyták a házat, Zander és Keegan adott pár baráti pofont a srácnak, David megjegyezte, hogy a vendéglátás nem volt túl megfelelő számára és, hogy máskor zárja be az ajtót, mert a végén betör négy fickó és megisszák a sörét, Ehane pedig szokásosan csak az erős dohányát pöfékelve, szinte szó nélkül távozott a csapattal.

## Rosszul sikerült prank?

A brigád végül megérkezett a Little Belfast-ba, ahol elkezdtek iszogatni, amikor is meghallották Colt kocsijának hangját. Pár másodperccel később már nyílt is az ajtó és nyíl egyenesen a pulthoz érkezett Colt. Egy egész kulcscsomót dobott oda a négyes elé, majd hátrafordult és kisétált.

> Mondjátok meg Fear-nek, hogy felmondtam!
>
> Colt Andrews

A srácok csak röhögtek az eseményen és amíg elől iszogattak a ravasz texasi hátul felnyitotta a garázskaput és kipakolta a raktárból a húsokat és pár cuccot.

Az italozás közben Norah is megérkezett a Belfast-ba és elmesélték neki a történteket, de ebből is leginkább csak nevetés lett, majd David-el együtt elmentek egy rövid időre. Nem sokkal a távozásuk után belépett a kocsmába Fear, aki a srácok elmondása alapján és Colt több száz szavas FaceFinder üzenete után, leginkább kínjában nevetgélt a történteken.

Kicsivel később David is visszaért és Fear-nek elmesélte, kis füllentésekkel az egész történetet, majd mint a hab a tortán visszaérkezett Colt is, aki Fear szavaira visszahozta az egy órával ezelőtt "elrabolt" motyót. Itt a srácok elkapták őt és az Elnök az irodába invitálta, ahol egy hosszasabb beszélgetésbe kezdtek.

## Cseresznye a hab tetején

Amíg Colt és Fear az irodában beszélgettek a többiek egy "különleges" vendéggel foglalkoztak, hiszen a texasi egy nő társaságában tért vissza. Michelle-t elsőnek Zander megnyugtatta, hogy nem fog semmi történni, majd David kezdett el vele beszélgetni. Rövid szóváltás után rávették a csajt, hogy Zander-el elmenjen egy kicsit motorozgatni, ezzel is idegesítve Colt-ot, aki pont arra ért ki az irodából, amikor a csajszi, már pont felült volna Zander mögé.

Végül az utcán egy kisebb szóváltásba keveredtek, ahol is a lány elhordta mindennek Colt-ot, miután Keegan-be beleállt. Végül beült a kocsiba és otthagyta a Belfast előtt a tagokat és elgurult hazafelé.